
DE  RUBEOLA.  v9 

Non  alius  existit  morbus,  qui  strumae  latentis 
semina  saepius  suscitare  dicitur ;  hinc  glandulae 
tumidae,  viscerum  labes,  et  phthisis  pulmonalis, 
dirissima  strumae  species,  ex  hoc  fonte  profluunt. 
Mos  autem  nimis  invaluit  multa  mala  ad  morbil¬ 
los  praegressos  referendi,  quae  neutiquam  ex  his 
pendent,  vel  ullo  modo  conjuncta  fuere. 

Oculi  saepius  forsan,  quam  ulla  alia  corporis 
pars,  diros  hujus  morbi  effectus  experiuntur. 
Hinc  oculorum  debilitas,  inflammationes  chroni¬ 
cae,  et  etiam  caecitas  ipsa. 

Morbillis  praeterea  molesta  intestinorum  levitas 
haud  raro  supervenit,  quae  interdum  omnia  re¬ 
media  vincit,  in  mortem  tandem  desitura. 

D  I  A  G  N  O  S  I  S. 

Variola,  scarlatina,  et  catarrhus,  morbi  sunt 
inter  quos  et  morbillos  maxima  similitudo  inter¬ 
cedit. 

Medici  Arabi,  qui  primum  morbillorum  his¬ 
toriam  nobis  tradiderunt,  eos  cum  variola  tanta 
cognatione  conjunctos  fuisse  persuasum  habu¬ 
erunt,  ut  unum  ab  altero  secernere  vix  aggressi 
sunt,  et  eandem  fere  medendi  rationem  utrisque 
adhibuerunt.  Nullus  autem  est  hodie  quin  fa¬ 
cile  agnoscat  hos  morbos  a  se  mutuo  plurimum 
distare. 

Quis  morbus  teneat,  ingruente  febre  morbil- 
losa  aegre  dijudicamus.  E  natura  autem  morbi 
tunc  temporis  grassantis,  praesertim  si  aeger  con¬ 
suetudine  eorum  morbillis  laborantium  usus  est, 
aliquid  sanius  conjicere  saepe  valemus.  Febris 
autem  morbillis  propria  ardentior  fere  est  quam 

in  variolis,  et  brevi  oculorum  rubore,  lachrymis 
uberius  effusis,  sternutatione,  tussi  sicca,  rauca, 
et  saepe  in  somnum  propensione  insignitur. 
Citius  quoque  prodeunt  eruptiones  in  variola, 
pustulas  magis  distinctae  et  eminentes  sunt,  et  omni¬ 
um  fere  signorum  levamen  plerumque  secum  af¬ 
ferunt,  febre  protinus  conquiescente.  In  mor¬ 
billis,  quarto  die  post  eruptionem  papulae  in 
squamulas  abeunt.  In  variolis  vero  octo  dierum 
spatio  adolescunt,  et  ad  suppurationem  prope¬ 
rant,  foveolis  in  cute  saepe  relictis.  In  vario¬ 
lis  frigus  libere  admissum  magnopere  juvat ; 
idem  in  morbillis  plurimum  nociturum. 

Accurata  saepe  indagine  opus  est  ut  morbilli 
a  scarlatina  secernantur ;  in  hoc  autem  morbo 
maculae  multo  ampliores,  inaequales  et  confluentes 
totam  fere  cutem  sine  ulla  scabritie  accendunt ; 
dum  in  morbillis  papulae  exiguae  et  discretae,  ut¬ 
cunque  confertae,  asperitatem  quandam  tactui 
praebent,  vel  etiam  oculis  elevatae  cernuntur; 

accedunt  praeterea  oculorum  rubor,  et  lachryma* 
tio,  tussis  admodum  molesta,  coryza,  et  signa 
quse  pulmones  laesos  ostendunt.  Tumores  hy¬ 
dropici,  decedente  scarlatina,  haud  raro  superve¬ 
niunt,  vix  unquam  in  morbillis  conspiciendi. 

n  ;  msoup  HE^abi  aoiiid 


ir: 


pr f j crr (J  33SAH 


Antequam  eruptio  appareat,  morbilli  nonnun- 
quam  catarrhum  mentiuntur  ;  catarrhus  a  frigo¬ 
re  suscepto  originem  habet,  in  eo  oculi  minus 
laborant,  et  signa  febrilia,  si  ulla,  multa  mitiora 
sunt,  sine  nausea,  vel  vomitu,  vel  somnolentia ; 
erumpentibus  denique  papulis  omne  dubium  tol¬ 
litur. 

Sunt  qui  contendunt  morbillos  a  medicis  ve¬ 
teribus  cognitos  fuisse,  quasi  scilicet  e  venerandis 

antiquorum  monumentis  detraheret,  si  ulli  mor¬ 
bi  eos  latuissent.  Utcunque,  autem  ingeniosi  et 
solertes  multi  fuere  in  sententiis  et  verbis  veterum 
detorquendis,  nulla  hactenus  ex  eorum  libris 
deprompta  fuere  exempta,  quae  ullo  jure  ad  mor¬ 
billos  relegari  queant ;  et  Rhazes  primum,  cir- 
citer  seculum  nonum  medicinam  inter  Arabos 
faciens,  eos  luculenter  descripsit,  et  verisimile  est 
eos  ex  Arabia  in  Europam  advectos  fuisse,  in 
qua  strages  gravissimas  ediderunt. 

*  gVtWx.  -  $  %f\rrrf\~+  i  -  v  f  rA*  r*  vVtf  *  ^  **-^.*>  i  y  f; 

.5  i-;  tiiii tiv’ j  .1  Jt  i  -v  *  *  *  vJ  f  tj  {Ut* 

\ 

Causae  remotae  in  eos  quae  corpus  ad  morbum 
suscipiendum  opportunius  reddunt,  et  eos  quae 
corpori  jam  opportuno  facto  morbum  concitant, 
vulgo  dividuntur;  talis  autem  causarum  distinc¬ 
tio  neutiquam  in  omni  exemplo  observanda  est ; 
sunt  enim  causae  excitantes  ita  validas  ut  ad  mor¬ 
bum  inducendum  valeant,  etsi  corpus  sanissimum 
fuerit ;  dum  in  multis  aliis  causa  prae  disponens 
gravior  factus  revera  excitans  fiat. 

De  corporis  habitu,  qui  morbillos  facilius  sus¬ 
cipiat,  parum  constat,  nisi  quod  juniores  quam 
adulti  in  hunc  morbum  facilius  incidant,  at  adul¬ 
ti,  pleno  corporis  habitu  praediti,  et  strumosi 
hoc  impliciti  aegrius  evadunt* 

‘  >  i *  f  {  •  K  1  i  •  -t  ‘  ...  iO;  fi  f  AX}'*  f  1  jf yv  h' 

Feminae,  dum  uterum  gerunt,  multo  minus 
abortu  periclitantur  a  morbillis  quam  a  variolis ; 
de  hoc  ita  monet  Heberden  exercitatissimus: 
<c  Tales  vero  curavi  consuetis  morbillorum  ma- 
66  lis  non  mediocriter  laborantes,  e  quibus  nemo 
«  una  partum  elisit,  aut  propter  graviditatem 
“  minus  prospere  morbo  assurgere  visa  est.” 


Sunt  quaedam  anni  tempora,  vel  coeli  status, 
qui  ad  morbillos  gignendos  vel  propagandos  po¬ 
tissimum  conducunt.  Hinc,  ineuente  Januario, 
epidemice  grassari  vulgo  incipiunt  et  paulatim 
usque  ad  vernum  equinoctium  increbrescunt,  ex 
quo  tempore  sensim  semet  subducunt,  donec, 
appetente  solstitio  aestivo,  omnino  evanescant. 

Nil  autem  vetat  quo  minus  ullo  anni  tempore 
invalescant,  licet  aeris  conditio  vere  eos  latius 
plerumque  disseminet. 

Causam  hujus  morbi  excitantem  esse  contagi¬ 
um  sui  generis  nemo  est  hodie  qui  negat ;  hujus 
autem  veneni  pestiferi  natura  et  modus  operandi 

•  Of  mpff  Pt  Ori  1  t/rVAlYr  fir  r  1  jr.  -4  ■  1  ■  ^  . 

densa  caligine  mersa  latent.  Homines  hoc  con¬ 
tagio  afflati  non  illico  asgrotare  incipiunt,  morbi 

V  r  y  *  *■  «  '9,  •  / 

enim  semina  ad  diem  sextam  vel  octavam  ple» 
riimque  delitescunt.  Nonnunquam,  teste  Heber- 
den,  non  nisi  decimo  vel  decimo  quarto  die  elap¬ 
so  post  contagium  susceptum,  prodierunt.  Ex¬ 
empla  sunt,  sed  rarissima,  in  quibus  asgri  bis  hoc 
morbo  laborasse  videntur,  nec  aliquid  e  lege  ge¬ 
nerali  detrahunt,  quae  ponit  morbillos  scilicet  se¬ 
mel  tantum  in  vitas  decursu  adoriri.  Dr  Home 
primus,  malis  quas  e  morbillis  solito  modo  accep¬ 
tis  profluunt  perspectis,  eos  maxime  pulmonibus 
incumbre  suspicatus  est,  quia  contagium  forsan 
per  eos  in  corpus  receptum  fuisset ;  et  morbum 

igitur  multo  mitiorem  insitione  parari  ei  persua¬ 
sum  erat ;  hoc  itaque  consilio  eos  inserendo  con¬ 
citare  aggressus  est,  nec  facti  poenituit ;  in  de¬ 
cem  enim  vel  duodecim  aegris,  quibus  morbillos 
insitivos  communicavit,  omnia  feliciter  procede¬ 
bant,  et  febris  minus  vehemens,  et  tussis  lenis  vel 
nulla  ;  nec  unquam  ulla  mala  morbillos  insertos 
consequebantur.  Hunc  autem  modum  pessimos 
effectus  e  morbillis  saepe  provenientes  arcendi  me¬ 
dici  recentiores  haud  prosecuti  sunt,  quod  satis 
mirum,  cum  tantos  fructus  pollicetur. 


PROGNOSIS. 

Judicium  de  eventu  hujus  morbi  maximi  e 
statu  febris,  regulari  ejus  progressu,  et  signis, 
quae  pulmones  affectos  testantur,  pendebit. 

Cum  febris  vehemens  est,  cutis  valdk  incalescit, 
cum  pulsu  duro  et  forti,  si  tussis  admodum  mo¬ 
lesta  et  spirandi  difficultas  mature  accedant,  facies 
sit  tumida,  et  aeger  maximt*  inquietus  cum  vehe¬ 
menti  anxietate  in  coma  vel  delirium  propendeat, 
si  quoque,  eruptione  facta,  nulla  morbi  sympto¬ 
mata  mitescant,  sed  potius  in  pejus  ruant,  et  ad 
tempus,  quo  cuticula  in  squamulas  separatur,  fe¬ 
bris,  spiritus  difficilis  et  tussis  ingravescant,  aegri 
nono  saepe  die  pereunt. 

r.''h  'V  * 

Etsi  diarrhoea  lenis  saepe  aegrum  e  periculo  sub¬ 
ducat,  si  diutius  autem  perstiterit,  vires  plurimum 

* 

imminuit,  et  tandem  morti  viam  sternit. 

Metuenda  qudque  est  tussis  rauca  post  mor- 
bem  superstes,  praesertim  si  ulla  corporis  labes 
subesset,  quippe  in  phthisin  haud  raro  desinet. 
Quo  magis  morbilli  e  consueto  decursu  recesse- 

jf  *  J  ^  ‘  r  4  "  '  -f  ;  t  S  ***•.  '■  '  *  r  •  t  \  ' 

rint,  eo  in  majore  periculo  versatur  aeger ;  hinc 
exitus  minus  felix  timendus  est,  cum  eruptio  ma- 

turius  aut  tardius  justo  semet  in  conspectum  de¬ 
derit. 


N  ,  i  ( 

In  morbillis  pariter  ac  in  variolis  quo  magis 
confertas  sunt  pustulae  et  minus  distinctae,  eo  ma¬ 
gis  imminet  periculum. 

Pustulae  praeterea  ad  nigrum  colorem  vergen¬ 
tes,  vel  subito  recedentes,  male  admodum  omi- 
•  nantur. 

Adulti,  et  hi,  quorum  adversa  valetudo,  vel 
pravus  corporis  habitus,  hoc  morbo  gravius  fer& 
conflictantur. 

Contra,  in  pueris  morbo  regulari  correptis,  si 
febris  lenis,  post  eruptionem  mitescens,  si  tussis 
parum  molesta  cum  sputo  facili,  respiratio  satis 
commoda,  cutis  humida,  et  pustulae  justo  tem¬ 
pore  exsiccantur,  omnia  feliciter  eventura  esse 
praedicere  liceat. 

&  in 0 bii9£ui8dfi  oammo  ^uciicnsrj  jb  Jnsdsb.  iis4 

Medendi  Ratio. 

In  morbillis  benignis  medendi  ratio  absolvitur 
iis  remediis  quae  inflammationi  obviam  eunt,  et 
iis  quas  signa  urgentiora  mitigant. 

Omnia  hujus  morbi  signa  regimen  antiphlogis- 
ticum  strenue  adhibitum  vehenlenter  postulant, 
praeter  frigus,  quod  pectoris  male  se  habentis  in¬ 
dicia  evitandum  monent ;  etsi  nonnulli  frigus  in 
morbillis  pari  ratione  ac  in  variolis  prodesse  affir¬ 
marunt  ;  frigus  autem  in  illis  libere  admotum  haud 
parum  nocuisse  optimi  comprobavit  experientia, 
praesertim  si  jam  adfuerint  signa  catarrhalia. 

Cavendum  autem  est  ne  dum  unum  vitium 
vitamus,  in  aliud  aeque  nociturum  impingamus, 

nimius  itaque  calor  cubiculi  vel  stragulorum  se- 

* 

dulo  evitandus  est,  ne  febrem  et  pulmonum  in¬ 
flammationem  adaugeat. 

Quod  ad  diaetam  attinet,  aegri  cibo  tenuissimo 
uti  debent,  a  carnibus  omnino  abstinendum  $  de- 

cocta  avenacea  vel  hordeacea,  et  fruges  maturas 
bene  conveniunt ;  potus  quoque  tenues,  blandi 
et  diluentes  concedendi  sunt ;  acida,  utpote  tus¬ 
sim  adaugentia,  nisi  dulcibus  et  mucilaginosis 

/ 

contemperata,  morbillosis  minus  accommodata 
sunt.  Non  necessarium  est  ut  aeger  jam  inde  a 
morbi  initio  lecto  affixus  maneat,  nisi  ipse  lan¬ 
guore  oppresus  id  desiderat  ;  cum  tamen  morbus 
ulterius  progressus  fuerit,  tutius  in  lecto  sese  con¬ 
tineat,  dum  lux  nimis  vivida,  quam  male  ferunt 
oculi,  arceatur. 

f 

In  hoc  regimine  antiphlogistico  administrando 
non  solum  natura  morbi  sed  vires  aegri  respicien¬ 
dae  sunt,  ne  ex  eo  ultra  modum  temere  praescrip¬ 
to  vires  nimis  profusae  non  ad  morbum  debellan¬ 
dum  supersint.  In  multis  morbillorum  exemplis 
morbus  ade6  mitis  est,  ut  naturae  beneficio  sine 
artis  auxilio  feliciter  cedat ;  et  diaeteticis  legibus 
stricte  servatis,  cursum  benigne  conficit ;  in  plu¬ 
rimis  autem  casibus  opus  est  aliis  remediis  ut  ad 

finem  felicem  perducatur.  Hsec  inter  sanguinis 
detractio  primas  partes  merito  tenet,  quippb  non 
aliud  existit  remedium  ad  nimiam  vasorum  ac¬ 
tionem  immunendam  accomodatius,  et  pauci  alii 
sunt  morbi  qui  eam  liberius  detrahendum  postu¬ 
lant,  meliusve  ferunt ;  indole  igitur  morbi  in¬ 
flammatoria  bene  perpensa,  si  febris  vehemens 
accensa,  cum  pulsu  pleno,  valido  et  duro,  gravis 
pectoris  oppressio,  et  tussis  acrior  segrum  exagi¬ 
tent,  nullo  non  tempore  morbi  sanguinem  mittere 
proderit ;  quod  in  adultis  magis  adhuc  necessari¬ 
um  est,  praesertim  si  ulla  plenitudinis  vasorum  in¬ 
dicia  simul  adfuerint.  Si  autem  nulla  morbi 
gravioris  indicia  id  postulent,  melius  erit,  ut  Sy- 
denham  sagacissimus  admonuit,  a  nimis  matu¬ 
ra  sanguinis  missione  abstinere,  qui  in  provectiore 
morbi  gradu,  cum  signa  inflammationis  gravius 
incumbere  solent,  commodius  detrahi  potest. 

Notatu  dignum  est  sanguinis  detractionem  qui¬ 
busdam  signis,  tussi  nempe  et  diarrhoea,  qua? 

post  morbillos  fugatos  supersint,  saepfe  succurrere, 
etsi  omnia  inflammationis  indicia  disparuerint. 
Cathartica  levia,  quae  alvum  molliter  ducunt  in 
omni  morbillorum  exemplo  apprime  conducunt ; 
hoc  consilio  sales  medii,  vel  enemata  emollientia 
prse  caeteris  usui  accommodata  sunt,  quae  scilicet 
intestina  e  materia  acri  et  stimulante  expurgant, 
corpus  igitur  e  stimulo  valdk  nocivo  liberant,  re¬ 
frigerant,  et  febris  vim  temperant. 

Ubi  e  tussi  gravi  et  molesta,  spiritu  difficili,  et 
febre  ardente,  inflammationem  subesse  suspica¬ 
mur,  emplastra  exulceratoria  vel  pectori  vel  inter 
scapulas  admota  auxilium  haud  leve  praebeant, 
vi  enim  stimulatrice  humores  extrorsum  evocant, 
spasmum  solvunt,  congestionem  partis  internas 
levant,  et  forsan  modis  minus  cognitis  inflamma¬ 
tioni  egregie  prospiciunt. 

In  tussi  acri  sublevanda,  demulcentia,  sive  ole¬ 
osa,  sive  mucilaginosa  commode  adhibentur,  haec 

»5,  * 

S.  f 

fauces  oblinendo  irritationem  et  tussim  multum 
deliniunt.  Cavendum  autem  est  ne  haec  uberius 
justo  data  ventriculo  onus  nocivum  imponant. 

Vapores  quoque  aquae  calidae  in  pulmones  cum 
spiritu  adducti  tussi  et  spirandi  difficultati  haud 
leviter  opitulantur. 

P 

Opium  prae  omnibus  aliis  ad  tussim  mitigan¬ 
dam  valet ;  non  autem  tuto  ad  id  decurrere  liceat, 
donec  signa  inflammationis  debitis  evacuationi¬ 
bus  imminuta  fuere,  quo  tempore  ad  tussim  con¬ 
sopiendam  et  ad  somnum  conciliandum  oppor¬ 
tune  in  subsidium  venit.  Febris  tamen  vehemens, 
et  spirandi  difficultas,  usum  ejus  plane  vetant. 
Diarrhoea  sponte  oborta,  quam  levamen  signorum 
comitatur,  non  illico  reprimenda  est,  si  tamen 
immodica  vires  prosternere  pergit,  opiatis,  astrin¬ 
gentibus  et  mucilaginosis  cohibere  debet. 


Multis  olim  persuasum  fuit,  et  adhuc  apud 
plebiculam  obtinet  opinio  morbillorum  reliquias 

hoc  fluxu  e  corpore  excerni,  haud  sine  periculo 
cohibendo  $  omnes  autem  medici  hodierni  de  ma¬ 
lis  diarrhoeae  diu  perstantis  effectibus  probe  con¬ 
sentiunt. 

Cum  morbilli  quandam  pectoris  oppressionem, 
dyspnoeam,  et  tussim  post  se  relinquunt,  ad  epis- 
pastica  vel  etiam  sanguinis  detractionem  confugi¬ 
endum  est,  diaeta  lactea  imperanda,  et  frigus  se¬ 
dulo  evitandum,  ne  ager  in  phthisin  immedicabi¬ 
lem  incideret. 

Si  oculi,  post  morbum  depulsum,  debiliores 
maneant,  moderandus  est  lucis  vividioris  impul¬ 
sus,  et  leni  quadam  solutione  astringente  su¬ 
binde  colluendi  sunt. 

Si  morbilli  malignam  et  putridam  faciem  a 
Watsono  depictum  induunt ;  aliis  et  plane  di¬ 
versis  opus  est  remediis,  tunc  enim  roborantibus, 
vino  scilicet  et  cinchona  maxime  utendum  est. 

Excudebat  R.  Allan. 


